Colau retreu a PSC i ERC que facin el joc a la dreta per desgastar els comuns
La batllessa de Barcelona i candidata de Barcelona en Comú (BComú), Ada Colau, ha inagurat la pre-campanya electoral fent un retret a PSC i ERC, els quals acusa de 'fer el joc a la dreta' que per a ella representen les candidatures de Manuel Valls i Elsa Artadi. 'Tots estan disposats a ajuntar-se contra natura només per fer fora aquest govern', ha dit. Colau demana a PSC i Esquerra 'altura de mires' davant l'auge de l'extrema dreta i els insta a cercar aliances després del 26-M per impulsar polítiques d'esquerres en un moment 'greu' en què, segons ella, són més necessàries que mai. Ada Colau ha tornat a l'espai on el 2014 ja va presentar la candidatura que la dugué a la batllia de Barcelona l'any següent: les Cotxeres de Sants. Hi han assistit més d'un miler de persones. La candidata ha fet balanç de les principals polítiques socials impulsades aquests darrers quatre anys i ha tornat a reclamar el suport popular 'sense famílies de poder ni elits econòmiques'.
De què acusa Colau a PSC i ERC?
fer el joc a la dreta